Jenny Schreiner

Jenny Schreiner e è nɔ lɛ ylɔ ɖɔ Jennifer Ann Schreiner ɔ, è ji ɖò xwè 1956 tɔn ɔ nyí toxóɖɔtɔ́, axɔsuzɔwatɔ ɖò Tofɔligbe Afrika tɔn mɛ bo ko yì gbɔjɛ, bo nyi ɖɛmɛnu nú Akɔjijɛ Afrika tɔn to tɔn (ANC) sín 1994 wa yi jɛ 1997. E nyi wegbojinɔtɔ nu toxoɖɔ gbɛ̌ta kɔminisu ɔ sin xwe 1991 tɔn.

 Gbɛ tɔn 
È jì Schreiner ɖò 1956 ɖò Johannesburg, ɖò Transvaal xóxó ɔ mɛ

 Jɔwunjɔjamɛ tɔn 
È jì Schreiner ɖò 1956 ɖò Johannesburg, ɖò Transvaal xóxó ɔ mɛ. É wɛ nyí vǐ atɔngɔ́ ɔ ɖò vǐ ɛnɛ e Else kpo Deneys Schreiner kpo jì lɛ é mɛ. Tɔ́ tɔn, e wá nyí mɛ̌si nukplɔnmɛtɔ kplɔnyiji'alavɔ Natal tɔn é, nyi hɛnnu jlokoko mɛtɔn Schreiner yovo lɛ tɔn sin mɛ ɖ'ayi : tɔ́gbó tɔn wɛ nyí Oliver Schreiner, hwɛɖɔtɔ́ e nɔ ylɔ hwɛ mɛ lɛ, bɔ tɔ́gbó tɔ́gbó tɔn ɔ nyí William Schreiner, ee nyí gǎnhɔnyitɔ́ nukɔntɔn ɖ’ayǐ ɖò Cap bo lɛ́ nyí nɔví sunnu nú wemawlantɔ Olive Schreiner e. Nɔ tɔn wɛ nyi mɛ e ɖo gbɛta jlokokomɛ tɔn kpodo Black Sash kpo ayi e, bɔ ɖo xwe 1980 lɛ mɛ ɔ, e nyi gan to tɔn nu nyɔnu lɛ sin gbɛta. Schreiner sín nɔví nyɔnu kpɛví Barbara lɔmɔ̌ huzu tozɔwatɔ ɖò acɛkpikpa e jɛ gudo nú mɛɖedovo gbɛta apartheid é mɛ, bo lɛ́ nyí wěɖexámɛtɔ́ nú ganhɔnyitɔ Kader Asmal. 

 Zali xa mɛɖedovo gbɛta apartheid tɔn 
Hwenu e Schreiner ɖò wemaxɔmɛ yi ɖo kplɔnyiji'alavɔ Natal tɔn ɔ, é nɔ gbɛta bunutɔn kplɔnyiji'alavɔvi lɛ tɔn Tofɔligbé Afrikato tɔn kpo agbasa e nɔ kpénukún ɖó axɔsu mɛ xo wu ɔ kpan mɛ, bo lɛ́ nɔ weɖexamɛ gbɛta kplɔnyiji'alavɔvi lɛ tɔn mɛ. Ðò Cap Town ɖò 1979 ɔ, è yi do kplekplemɛ gbɛ̌ta Afrika to ɔ tɔn (ANC) e nɔ wazɔ do nǔglɔ é mɛ, bɔ enɛ gudo ɔ, è gbɛ́ ni ɖɔ é kun na byɔ Tofɔligbé Afrikato ɔ tɔn mɛ ó. E wa byɔ gbɛ̌ta kɔmunisi tɔn Tofɔligbé Afrikato tɔn (SACP) kpo Umkhonto we Sizwe (MK) kpo mɛ, ee nyí ANC sín gbɛ̌ta ahwanfuntɔ́ lɛ tɔn é. É nyí mɛ e ɖó tutomɛ gbɛ nyɔnu lɛ sin bunu hweyixɔwaji tɔn Cap tɔn ayǐ e, ɖò xwè 1981 tɔn mɛ.

 Dodo tɔn